Krievu universitātes zinātņu institūts
Krievu universitātes zinātņu institūts (krievu: Русский институт университетских знаний), līdz 1930. gadam — Krievu universitātes kursi (Русские университетские курсы) Brīvības ielā 38, bija privāta augstskola, kas darbojās Rīgā no 1921. līdz 1937. gadam. Finansējumu guva no valsts budžeta, studentu maksājumiem, ziedojumiem, Latvijas Kultūras fonda un ieņēmumiem no maksas pasākumiem.